తెలంగాణలో మహిళా తహసీల్దార్ దారుణహత్య WATCH LIVE TV
500 వికెట్ల క్లబ్‌లోకి ఇంగ్లండ్ క్రికెటర్!
లార్డ్స్ వేదికగా వెస్టిండీస్ తో జరుగుతున్న టెస్టు మ్యాచ్ లో
TNN | Updated:
Sep 9, 2017, 08:15AM IST
లార్డ్స్ వేదికగా వెస్టిండీస్ తో జరుగుతున్న టెస్టు మ్యాచ్ లో ఇంగ్లండ్ స్పీడ్&zwnj;స్టర్ జేమ్స్ అండర్సన్ అరుదైన ఫీట్ ను సాధించాడు. టెస్టుల్లో 500 వికెట్ల వేటను పూర్తి చేసుకున్నాడు ఈ ఫాస్ట్ బౌలర్. క్రెయిగ్ బ్రాత్ వైట్ వికెట్ ను తీయడం ద్వారా టెస్టుల్లో ఐదు వందల వికెట్ల వేట ను పూర్తి చేసిన ఆరో బౌలర్ గా, తొలి ఇంగ్లండ్ బౌలర్ గా రికార్డు పుటల్లోకి ఎక్కాడు అండర్సన్. ఇది ఈ బౌలర్ కు 129 వ టెస్టు మ్యాచ్.
టెస్టుల్లో 500 వికెట్లను తీసిన మూడో సీమ్ బౌలర్ అండర్సన్. ఈ ఫీట్ ను ఇప్పటి వరకూ ఆరు మంది సాధించారు. వారిలో ముగ్గురు స్పిన్నర్లు, ముగ్గురు సీమర్లున్నారు. అండర్సన్ కు ముందు కోట్నీ వాల్ష్, గ్లెన్ మెక్&zwnj;గ్రాత్ లు ఐదు వందల వికెట్ల వేటను పూర్తి చేశారు. మెక్&zwnj;గ్రాత్ 563 వికెట్లను తీసి రిటైరయ్యాడు. వాల్ష్ 519 వికెట్లను తీసి అంతర్జాతీయ క్రికెట్ కు వీడ్కోలు పలికాడు.
ఇక టెస్టుల్లో అత్యధిక వికెట్లను తీసిన బౌలర్ గా ఎవరూ అందుకోలేనంత ఎత్తుమీదున్నాడు శ్రీలంకన్ స్పిన్ దిగ్గజం ముత్తయ్య మురళీధరన్. కచ్చితంగా 800 వికెట్లను తీశాడు మురళీ. ఆ తర్వాతి స్థానంలో ఆసీస్ స్పిన్ లెజెండ్ వార్న్ ఉన్నాడు. 708 వికెట్లను తీశాడితను. మూడో స్థానంలో ఉన్నాడు భారత స్పిన్ స్టార్ అనిల్ కుంబ్లే . తన కెరీర్ లో మొత్తం 619 వికెట్లను తీశాడు కుంబ్లే.